stanford-oval/wikipedia huggingface dataset:
פרד וינסון
הערות שוליים

↑  St. Clair, James E.; Gugin, Linda C. (2002). Chief Justice Fred M. Vinson of Kentucky – A Political Biography. Lexington: The University Press of Kentucky, p. 48.
↑  St. Clair, James E.; Gugin, Linda C. (2002). Chief Justice Fred M. Vinson of Kentucky – A Political Biography. Lexington: The University Press of Kentucky, p. 66.
↑  Video: Big Four Turns Down Austria on Tyrol, 1946/06/24 (1946). Universal Newsreel.
↑  James E. St. Clair and Linda C. Gugin, Chief Justice Fred M. Vinson of Kentucky: A Political Biography, p. 169-171.
| --- | --- |
בקרת זהויות :  NLI: 987007422393005171  GND: 119001721  ISNI: 0000 0000 4110 5715  LCCN: n88059205  NARA: 10572231  SNAC: w6g55dn8  US Congress: V000106  VIAF: 42638446   WorldCat (עם VIAF): 42638446 
פרד וינסון, 1938
פרד וינסון כמזכיר האוצר של ארצות הברית
פרוטומה של פרד וינסון בבניין בית המשפט העליון של ארצות הברית
פרח לניצול

חיילות חיל-האוויר בפגישה עם ניצולת שואה בפרויקט "פרח לניצול", אפריל 2011
נשיא המדינה ראובן ריבלין, מעניק תעודת הוקרה לניצול השואה איציק יעקובי במסגרת המיזם "פרח לניצול". מימין הקחנ"ר אופיר לויוס, אפריל 2021
הרמטכ“ל בני גנץ בפרויקט ”פרח לניצול“, במסגרתו נפגש עם ניצולת השואה אסתר פרידמן והעניק לה תעודת הערכה בשם חיילי צה“ל ומפקדיו. אמו של הרמטכ“ל, מלכה ז"ל, הצילה את חייה של פרידמן בברגן בלזן, אפריל 2013
פרח לניצול הוא מיזם בו מבקרים חיילי צה"ל את ניצולי השואה בערים השונות בארץ.
זהו פרויקט הוקרה לניצולי השואה בישראל המאורגן במשותף על ידי הקרן לרווחה לנפגעי השואה בישראל, חיל החינוך והנוער בצה"ל ובית לוחמי הגטאות למורשת השואה והמרד. מטרתו היא לתת תשומת לב ואוזן קשבת לכל ניצולי השואה בישראל.
הפרויקט הופעל לראשונה בשנת 1995. בתחילה לקחו בו חלק חיילי חיל החינוך בלבד, לאחר מכן נוספו חיילי חיל האוויר הישראלי, חיל הים הישראלי, חיל החינוך, פיקוד הדרום ויחידות אחרות.
במסגרת הפרויקט פוקדים חיילי צה"ל בתי ניצולים ומעניקים להם תעודת הוקרה על תרומתם למדינה. כך למשל, בשנת 2006 פקד הרמטכ"ל דן חלוץ את ביתה של ניצולת השואה נטה אוסמו גטניו.
הביקורים מתואמים מראש עם הניצולים בשתי רמות: ראשית, "הקרן לרווחת נפגעי השואה בישראל" מוודאת את רצון הניצולים בביקור שכזה, ולאחר מכן החיילים יוצרים קשר טלפוני עם הניצולים לתאום הגעתם.
בשנת 2019 הוענקה תעודת הוקרה לניצול השואה אברהם גרינזייד, לוחם הצבא האדום על ידי הרמטכ"ל רב-אלוף אביב כוכבי.
ראו גם

פרויקט נוסף של צה"ל בנושא השואה הוא "עדים במדים".
פונקציה כוכבית

באנליזה מרוכבת, פונקציה כוכבית (אנגלית: Starlike function) היא פונקציה אוניוולנטית (כלומר, פונקציה הולומורפית וחד חד ערכית) בעיגול היחידה, אשר תמונתה היא תחום כוכבי ביחס לראשית הצירים. פונקציה הולומורפית קמורה (Convex function) (להבדיל מהמינוח פונקציה קמורה), היא פונקציה כנ"ל אשר תמונתה היא תחום קמור.
לפונקציות כוכביות וקמורות תכונות מעניינות בתורת הפונקציות האוניוולנטיות. משפט אלכסנדר נותן תנאי הכרחי ומספיק להיות של פונקציה כוכבית.
הגדרה

תהי  f:\Omega \to \mathbb {C}  פונקציה אוניוולנטית (כלומר, פונקציה הולומורפית וחד חד ערכית). נאמר ש- f היא
פונקציה כוכבית (Starlike function) אם  f(\Omega ) תחום כוכבי סביב ראשית הצירים.
פונקציה הולומורפית קמורה (Convex function) אם  f(\Omega ) תחום קמור.
פונקציות כוכביות וקמורות נחקרות בדר"כ עבור  \Omega =D=\{z:|z|<1\} עיגול היחידה.
דוגמאות

הפונקציה  {\frac {z+i}{z-i}} היא העתקה קונפורמית המעבירה את עיגול היחידה לחצי המישור העליון, ולכן היא קמורה.
פונקציית קוב  k(z)={\frac {z}{(1-z)^{2}}} היא כוכבית, שכן תמונתה היא  \mathbb {C} -(-\infty ,-{\frac {1}{4}}) וזהו תחום כוכבי.
תכונות

ראשית, נציג תנאים מספיקים והכרחיים להיותה של פונקציה אוניוולנטית  f קמורה או כוכבית.
משפט: הפונקציה האוניוולנטית  f:{\overline {D}}\to f({\overline {D}}) היא קמורה אם ורק אם מתקיים  \forall |z|=1:Re(1+{\frac {zf''(z)}{f'(z)}})\geq 0.
משפט: אם בנוסף  f(0)=0, אז הפונקציה היא כוכבית אם ורק אם  \forall |z|=1:Re({\frac {zf'(z)}{f(z)}})\geq 0.
כעת, נראה את הקשר שבין פונקציה קמורה לפונקציה כוכבית:
משפט אלכסנדר (J.W. Alexander,1915): נניח ש- f:D\to f(D) אוניוולנטית. אזי היא הולומורפית קמורה אם ורק אם הפונקציה  zf'(z) כוכבית.
תכונות > דוגמה

נפעיל את המשפט על פונקציית קוב, שהראינו שהיא כוכבית - עבור  K(z)={\frac {z}{1-z}} מתקיים  zK'(z)={\frac {z}{(1-z)^{2}}}=k(z), ולכן הפונקציה  {\frac {z}{1-z}} קמורה, ואכן, היא מעבירה את עיגול היחידה להזזה של חצי המישור העליון:  K(D)=\{w:Rew>-{\frac {1}{2}}\}.
המחלקות ST ו-CV

את אוסף הפונקציות הכוכביות/קמורות המנורמלות על מעגל היחידה נסמן ב- ST וב- CV בהתאמה.
לפי משפט אלכסנדר, יש התאמה 1:1 בין שתי המחלקות:
לכל  f\in CV, מתקיים  zf'(z)\in ST.
לכל  F\in ST, מתקיים  \int _{0}^{z}{{\frac {F(w)}{w}}dw}\in CV.
המחלקות ST ו-CV > השערת המקדמים

משפט דה ברנז' טוען כי המקדמים  b_{n} בפיתוח טיילור של פונקציה אוניוולנטית מקיימים  |b_{n}|\leq n.
כאשר עוד נחשב להשערה, שכונתה השערת המקדמים, הוא הוכח למקרים פרטיים רבים. ביניהם:
משפט (R. Nevanlinna, 1921): במחלקה  ST מתקיימת השערת המקדמים. יותר מכך - אם מתקיים שוויון עבור  n_{0}\geq 2 כלשהו, הפונקציה היא סיבוב של פונקציית קוב -  e^{i\alpha }k(e^{-i\alpha }z).
במחלקה  CV מתקיימת טענה חזקה הרבה יותר:
משפט (C. Lowner,1921): במחלקה  CV מתקיים  \forall n:|b_{n}|\leq 1. במידה ומתקיים שוויון עבור  n_{0}\geq 2 כלשהו, הפונקציה היא סיבוב של הפונקציה  {\frac {z}{1-z}}.
למעשה, שני המשפטים שקולים - אפשר להוכיח את השני בעזרת הראשון (לפי ההתאמה לעיל). כדי להוכיח את הראשון בעזרת השני, יש להשתמש בהעתקות שוורץ-קריסטופל.
ראו גם

קבוצה קמורה
תחום כוכבי
לקריאה נוספת

Goodman, A.W. (1983). Univalent functions. Univalent Functions. Vol. 1. Mariner Pub. Co.,pages 107-180
CONVEX AND STARLIKE UNIVALENT FUNCTIONS, S. D. BERNARDI
Star-like function, Encyclopedia of Mathematics
פוקו טדמה

| --- | --- |

 לידה:  16 במאי 1871 
 פטירה:  1935? (בגיל 63 בערך) 
 תקופת הפעילות:  1886–1935 (כ־49 שנים) 
 
פוקו טדמה (באנגלית: Fokko Tadama;‏ 16 במאי 1871 - 25 במאי 1937) היה צייר אינדונזי-הולנדי שצייר בסגנון בית הספר בהאג. הוא ידוע בעיקר בסצנות חופיות, אשר בילה חלק ניכר מהקריירה שלו בארצות הברית. הוא גם היה מורה והתמקד בעיקר בתלמידי מהגרים יפנים.
ביוגרפיה

הוא נולד בבנדה אצ'ה, אינדונזיה. אביו, ריינייר טדמה (1844–1879), היה מנהל קולוניאלי באצ'ה ואמו הייתה אישה מקומית. הוא התייתם כשאביו מת משחפת כשהיה בספא בגרמניה. לאחר שנלקח להולנד, הוא נשאר שם וקיבל את הכשרתו האמנותית הראשונה אצל צייר הנוף סיגר יאן באוקמה (1852–1936). מאוחר יותר, הוא למד ב-Rijksakademie van beeldende kunsten באמסטרדם. ב-1895 נישא לתאמין טדמה-גרונוולד, שהייתה גם ציירת, שניהם התמחו בנופי ים.
בשנת 1898, הם הציגו תערוכה משותפת באגודת האומנים בפריז. המבקרים החלו להתייחס לתאמין כאמנית הטובה יותר ופוקו עבד בעיקר כעוזר שלה. בשנת 1900 הוא ויתר על הציור והקדיש את זמנו לצייד וטיפול בכלביית הכלבים הגדולה שלו. ב-1907 הם עברו לקטוויק אן זי בצפון הולנד. מערכת היחסים שלהם לאחר מכן אינה ברורה. חלק מהמקורות אומרים שתאמין הפכה לא יציבה מבחינה נפשית עד 1910,  אבל אחרים מציינים שהיא הציגה וזכתה בפרסים כבר ב-1912.
בשנת 1910 פוקו היגר לבדו לארצות הברית, חצה את הארץ, התיישב בסיאטל והחל לצייר שוב. ב-1913, הוא ערך את התערוכה הראשונה שלו באחד מחדרי הישיבות בספרייה הציבורית של סיאטל. בשנה שלאחר מכן, הוא הקים בית ספר לאמנות משלו. אולי משום שאפשר היה לטעות בשמו, ולייחס אותו למקור יפני, הוא הפך במהרה למנטור ופטרון של אמנים מהגרים יפנים רבים, כולל קנג'ירו נומורה, יאסושי טנאקה ושימיזו טושי.
ככל הנראה הייתה לו קריירה מצליחה מאוד, עד תחילת השפל הגדול, שהרס למעשה את הביקוש המקומי לאמנות. כדי להסתדר, הוא מצא עבודה כצייר ציורי קיר ב-WPA ולקח חלק בפרויקטי האמנות הפדרליים. עני, מדוכדך ובמצב בריאותי יורד, הוא התאבד בשנת 1937 בסיאטל.
הערות שוליים

↑  Biography
↑  Ancestry.com, Results for Taudama
| --- | --- |
בקרת זהויות :  BPN: 02600147  RKD: 110882  ULAN: 500085484  VIAF: 96298766   WorldCat (עם VIAF): 96298766 
בשוק בסיאטל
פליפ סונדרס

| --- | --- |
פליפ סונדרס בשנת 2011
פליפ סונדרס בשנת 2011
 לידה:  23 בפברואר 1955 קליבלנד, אוהיו, ארצות הברית
 פטירה:  25 באוקטובר 2015 (בגיל 60) מיניאפוליס, ארצות הברית 
 עמדה:  רכז 
 גובה:  1.80 מטר
 מכללה:  אוניברסיטת מינסוטה
 קבוצות כמאמן
   1981 - 1977   1986 - 1981   1988 - 1986    1989 - 1988   1994 - 1989   1995 - 1994    2005 - 1995   2008 - 2005   2012 - 2009   2014 - 2015:  בליגת המכללות:   גולדן ואלי לות'רן   אוניברסיטת מינסוטה (עוזר)   אוניברסיטת טולסה (עוזר)   בליגת ה-CBA:   ראפיד סיטי טרילרס   לה קרוס קאטבירדס   סו פולס סקייפורס   בליגת ה-NBA:  מינסוטה טימברוולבס   דטרויט פיסטונס   וושינגטון ויזארדס   מינסוטה טימברוולבס
 הישגים כמאמן
 אימן פעמיים במשחק האולסטאר (2006, 2004)
 קבוצות כג'נרל מנג'ר
 2013–2015:  מינסוטה טימברוולבס
 
פיליפ "פליפ" סונדרס (באנגלית: Phillip "Flip" Saunders;‏ 23 בפברואר 1955 - 25 באוקטובר 2015) היה מאמן כדורסל ובעלים חלקי של קבוצת מינסוטה טימברוולבס מליגת ה-NBA. סונדרס אימן את הטימברוולבס וכן את הקבוצות דטרויט פיסטונס ווושינגטון ויזארדס.
ראשית חייו

סונדרס נולד בקליבלנד, אוהיו. בליגת התיכונים קלע סונדרס 32 נקודות בממוצע למשחק וזכה בפרס השחקן המצטיין של אוהיו. מאוחר יותר שיחק סונדרס באוניברסיטת מינסוטה שם פתח בחמישייה ב-101 משחקים מתוך 103 בהם שיחק. ביחד עם קווין מקהייל, ריי ויליאמס ומייקל תומפסון הוביל את האוניברסיטה למאזן הטוב ביותר שלה אי פעם, 24-3.
קריירת אימון > מכללות

סונדרס החל את קריית האימון שלו בקולג' הלותרני של גולדן ואלי (Golden Valley Lutheran College). בארבע עונות צבר עם המכללה מאזן של 92-13, כולל 56-0 במשחקי בית. ב-1981 מונה לתפקיד עוזר המאמן באוניברסיטת מינסוטה בה שיחק ולמד לפני כן. לאחר חמש עונות במינסוטה שימש במשך שתי עונות כעוזר מאמן באוניברסיטת טולסה.
קריירת אימון > CBA

סונדרס החל לאמן בליגת ה-CBA בעונת 1988/89 בקבוצת ראפיד סיטי טרילרס.
לאחר מכן עבר סונדרס לקבוצת לה קרוס קאטבירדס שם אימן במשך חמש עונות (1989-1994), וזכה פעמיים באליפות.
בעונת 1994/95 אימן את סו פולס סקייפורס.
לאחר שבע עונות בליגת ה-CBA היו לסונדרס 253 ניצחונות, 2 אליפויות (1990, 1992) וזכה פעמיים בפרס מאמן העונה (1989, 1992).
קריירת אימון > מינסוטה טימברוולבס

סונדרס הצטרף למינסוטה טימברוולבס ב-11 במאי 1995 בתור ג'נרל מנג'ר. ב-18 בדצמבר 1995 מונה למאמן הקבוצה במקומו של ביל בלייר.
סונדרס הוביל את הקבוצה לפלייאוף ראשון בתולדותיה בעונת 1996/97, שהייתה העונה המלאה הראשונה שלו כמאמן NBA, ולמאזן הטוב ביותר של המועדון אי פעם, 50-32, בעונת 1999/2000 (הישג זה שופר בהמשך).
אחרי ההצלחה של עונת 2003/04, בה הגיעה הקבוצה לגמר המערב, הקבוצה התקשתה לנצח בעונת 2004/05, ולראשונה מזה תשע עונות נותרה מחוץ לפלייאוף. ב-12 בפברואר 2005 פוטר סונדרס והוחלף בקווין מקהייל.
קריירת אימון > דטרויט פיסטונס

סונדרס הצטרף לדטרויט פיסטונס והחליף את לארי בראון בתפקיד המאמן ב-21 ביולי 2005. תחת הדרכתו של סונדרס העמידה הקבוצה שיא מועדון חדש לניצחונות בעונה הסדירה וסיימה עם מאזן 64-18. סונדרס אימן את נבחרת המזרח במשחק האולסטאר של  עונת 2006 שנערך ביוסטון, טקסס.
סונדרס פוטר ב-3 ביוני 2008 לאחר שהפסיד לבוסטון סלטיקס בגמר המזרח. מנהל הקבוצה, ג'ו דיומרס, נימק את הפיטורים בכך שלטענתו הקבוצה זקוקה ל"קול חדש".
קריירת אימון > וושינגטון ויזארדס

ב-14 באפריל 2009 מונה בונדרס למאמן וושינגטון ויזארדס. שכרו הוערך בכ-18 מיליון דולר לארבע עונות.
סונדרס פוטר ב-24 בינואר 2012 והוחלף ברנדי ויטמן. מאזנו הכולל של סונדרס בוושינגטון הוא 51-130.
קריירת אימון > קדנציה שנייה במינסוטה

ב-6 ביוני 2014 חזר סונדרס לאמן את מינסוטה טימברוולבס בפעם השנייה.
קריירה כמנהל > בוסטון סלטיקס

ב-29 באפריל 2012 הצטרף סונדרס לבוסטון סלטיקס בתור יועץ.
קריירה כמנהל > חזרה למינסוטה

ב-3 במאי 2013 מונה סונדרס לנשיא מינסוטה טימברוולבס. ב-5 ביוני 2014 מונה סונדרס למאמן הקבוצה.
חיים אישיים

סונדרס נשוי לדבי, להם ארבעה ילדים. בנו ראיין מאמן את מינסוטה טימברוולבס מליגת ה-NBA (בה אימן פליפ סונדרס בעצמו ובנו ראיין שימש כעוזרו).
לטענתו, הוא עמד כ-18 מטרים מהתרסקות גשר מיסיסיפי ב-1 באוגוסט 2007.
ב-25 באוקטובר 2015 נפטר סונדרס בגיל 60 ממחלת הסרטן.
פיג'ו סוג 1

| --- | --- |

Peugeot Type 1
 מאפיינים כלליים
 יצרן:  פיג'ו (פיג'ו הייתה קרויה בשנת 1897: "S. A. des Automobiles Peugeot"  (שם מלא: "Société des automobiles Peugeot")
 שנות ייצור:  1886–1890
 הרכבה:  צרפת צרפת, פריז
 מודל קודם:  אין
 מודל אחריו:  פיג'ו סוג 2
 מפרט טכני
 מנוע:  2 צילינדרים, המפיק 5 כ"ס  (מנוע קיטור, מנוע אחורי)
 מהירות מרבית:  25 קמ"ש
 מעצב:  Léon Serpollet
פיג'ו סוג 1 (בצרפתית: Peugeot Type 1) היא המכונית הראשונה אשר יוצרה על ידי פיג'ו הצרפתית בין השנים 1886–1890.
ל"פיג'ו סוג 1"  הורכב מנוע קיטור.
מאפיינים

יוצרו 64 יחידות
חברת "פיג'ו" הייתה קרויה בשנת 1886: "S. A. des Automobiles Peugeot" (שם מלא: "Société des automobiles Peugeot")
דגם "פיג'ו סוג 1" תוכנן, נבנה ועוצב על ידי "Léon Serpollet", מחלוצי בוני מכוניות הקיטור
אורך דגם "פיג'ו סוג 1" פחות מ-2.50 מטר ולכן הדגם הוגדר כמכונית מיקרו.
מנוע קיטור

מנוע קיטור הוא מנוע בעירה חיצונית בוכנאי, המופעל על ידי לחץ קיטור.
שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את רכב הקיטור.
פיג'ו

פיג'ו (בצרפתית: Peugeot, מבוטא פֶּז'וֹ) היא חברה צרפתית גדולה לייצור רכב, כיום חלק מתאגיד PSA. ראשיתה בסוף המאה ה-19 כחברה לייצור אופניים, וכיום היא יצרנית האופניים הגדולה ביותר בצרפת.
תמונות

פיג'ו סוג 1
פיג'ו סוג 1
פיג'ו סוג 1 (מאחור: מנוע ודוד הקיטור)
ראו גם

פיג'ו
פיג'ו סוג 2
פיג'ו סוג 4
פיג'ו סוג 6
פיג'ו סוג 15
פיג'ו סוג 27
פיג'ו סוג 31
מנוע קיטור
הערות שוליים

↑  לאון סרפולטtramwayinfo.com/Tramframe
פוקואוקה 17

| --- | --- |
אין תמונה חופשית
 מידע כללי
 סוג:  מחנה שבויים
 מיקום:  פוקואוקה 
 מדינה:  האימפריה היפנית
 בעלים:  הצבא היפני הקיסרי
 הקמה ובנייה
 תקופת הבנייה:  ? – 7 באוגוסט 1943
 תאריך פירוק:  2 בספטמבר 1945
 קואורדינטות:  33°00′50″N 130°27′22″E﻿ / ﻿33.014°N 130.456°E﻿ / 33.014; 130.456
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט פוקואוקה 17(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט פוקואוקה 17
 
פוקואוקה 17 היה מחנה שבויים אשר היה בשימוש האימפריה היפנית במהלך מלחמת העולם השנייה, שהיה בסמוך למכרה הפחם בשם Mitsui Miike Coal Mine בפוקואוקה.
מחנה השבויים פתח את שעריו ב-7 באוגוסט 1943 ואוכלס בהדרגה בכ-1,857 שבויי מלחמה ממדינות רבות, רובם אוסטרלים, אמריקאים, בריטים והולנדים. הבריטים, ההולנדים והאוסטרלים היו ניצולי בניית מסילת הרכבת בין בורמה לבין תאילנד. הקבוצה האחרונה שהגיעה למקום הייתה כמה אוסטרלים שהגיעו ביוני 1945.
אתר המחנה שימש במקור כמגורי הפועלים שנבנו על ידי חברת הכרייה פחם מיצואי שהייתה בבעלותו של הברון מיצוי. המחנה הורחב בהדרגה עם השנים והוקמו במקום בניינים נוספים.
תיאור המחנה

גודל המחנה היה כ-200 מטר על כ-1,000 מטר אשר היו מוקפים בגדר עץ בגובה של כ-12 מטרים, במקום היו כ-33 צריפים, כולם היו בני קומה אחת שהכילה עשרה חדרים לצריף. הצריפים היו בנויים מעץ עם גגות מנייר זפת הדוקים וחלונות, קצינים אשר גרו במתחם התגוררו בשלושה או ארבעה חדרים, כאשר ארבעה עד שישה גברים מהקצינים התאכסנו בחדרים באותו גודל. במקום לא היה שום חימום, הדבר הפך לבעיה רצינית בחודשי החורף שכן הגברים במחנה חיו בדיאטות רעב. בכל חדר הייתה נורה יחידה ובעוצמה של כ-15 וואט.
במחנה הוגשו בכל יום שתי ארוחות, במרבית הפעמים הארוחה כללה כוס של אורז ומרק צנונית, רק לעיתים רחוקות קיבלו השבויים חלבונים.
מפקד המחנה היה אסאו פוקוהרה, שהוצא להורג לאחר תום המלחמה בגין ביצוע פשעי מלחמה. הרופא במחנה היה מנתח יפני לא מזוהה, שאילץ גברים להמשיך לעבוד גם אם היו חולים אנושות.
המחנה שוחרר ב-2 בספטמבר 1945, אז היו רוב השבויים במצב בריאותי נואש. שבויים רבים סבלו ממחלת הבריברי ואיבדו בממוצע כ-60 ליברות (27 קילוגרם), ניצולי המחנה פונו לנגסאקי ההרוסה (לאור הטלת פצצות האטום על הירושימה ועל נגסאקי וכניעת האימפריה היפנית), כעשרה ימים לאחר שחרור המחנה.
ראו גם

אתר הטבח טינטה
גטו שאנגחאי
מסילת הרכבת תאילנד-בורמה
פיליפ ד' מורגן

| --- | --- |
אין תמונה חופשית
 לידה:  1949 (בן 75 בערך) 
 מקום לימודים:  אוניברסיטת קיימברידג' (1971)  יוניברסיטי קולג' לונדון (1977) 
 מוסדות:  אוניברסיטת ג'ונס הופקינס  קולג' ויליאם ומרי 
 פרסים והוקרה:  פרס וסלי לוגן (1998)  פרס בוורידג' (1998)  פרס בנקרופט (1999)  מלגת גוגנהיים 
 
פיליפ ד' מורגן (באנגלית: Philip D. Morgan; נולד ב-1949) הוא היסטוריון בריטי. הוא התמחה באמריקה הבריטית הקולוניאלית המוקדמת המודרנית ובעבדות באמריקה. בשנת 1999 זכה בפרס בנקרופט (אנ') ובפרס פרדריק דאגלס על ספרו Slave Counterpoint שעסק בתרבות השחורה בצ'ספיק ובאזור במאה ה-18 (1998).
ביוגרפיה

מורגן נולד באנגליה, סיים את לימודיו באוניברסיטת קיימברידג' וקיבל תואר דוקטור ביוניברסיטי קולג' לונדון.
הוא לימד במכללת ויליאם ומרי והיה עורך רבעון ויליאם ומרי בין השנים 1997–2000. הוא מלמד באוניברסיטת ג'ונס הופקינס, שם הוא פרופסור להיסטוריה בקתדרה על שם הארי ק' בלאק (Harry Crawford Black) (אנ'), ובמהלך השנה האקדמית 2011–2012 היה פרופסור הרמסוורת' להיסטוריה אמריקאית באוניברסיטת אוקספורד.
פרסים

עבור Slave Counterpoint: Black Culture in the Eighteenth-Century Chesapeake and Lowcountry. (1998)
1998: האגודה ההיסטורית האמריקאית, פרס אלברט ג'יי בוורידג' ופרס וסלי לוגן
1999:
יצירותיו

Lois Green Carr; Philip D. Morgan; Jean Burrell Russo, eds. (1988). Colonial Chesapeake Society. UNC Press. ISBN 978-0-8078-4343-7. (reprint 1991)
Bernard Bailyn; Philip D. Morgan, eds. (1991). Strangers within the Realm: Cultural Margins of the First British Empire. Williamsburg, Va.: University of North Carolina Press. ISBN 978-0-8078-4311-6.
Ira Berlin; Philip D. Morgan (1993). "Introduction".  In Ira Berlin (ed.). Cultivation and Culture: Work and the Shaping of Afro-American Culture in the Americas. University of Virginia Press. ISBN 978-0-8139-1421-3.
Slave Counterpoint: Black Culture in the Eighteenth-Century Chesapeake and Lowcountry. UNC Press. 1998. ISBN 978-0-8078-4717-6.
Jan Lewis; Peter S. Onuf, eds. (1999). "Interracial Sex In the Chesapeake and the British Atlantic World c.1700-1820". Sally Hemings & Thomas Jefferson: history, memory, and civic culture. University of Virginia Press. ISBN 978-0-8139-1919-5.
Philip D. Morgan, David Eltis, eds. "New Perspectives on The Transatlantic Slave Trade," William and Mary Quarterly, LVIII (January 2001).
Philip D. Morgan; Sean Hawkins, eds. (2006). Black Experience and the Empire. Oxford University Press. ISBN 978-0-19-929067-3.
Christopher Leslie Brown; Philip D. Morgan, eds. (2006). "Arming Slaves in the American Revolution". Arming slaves: from classical times to the modern age. Yale University Press. ISBN 978-0-300-10900-9.
| --- | --- |
בקרת זהויות :  NLI: 987007265526405171  BNE: XX4431032  BnF: cb12175450x (data)  CiNii: DA03886133  ISNI: 0000 0001 1691 2387  LCCN: n89635784  LNB: 000188587  NKC: jx20061020005  NTA: 079304796  SUDOC: 030313058  VIAF: 98068010   WorldCat (עם VIAF): 98068010 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פיליפ ד' מורגן".
ערך זה הוא קצרמרבנושא אישים. אתם מוזמנים לתרום לוויקיפדיה ו.
עונת 1999/2000 ב-NBA

| --- | --- |
 תאריך התחלה:  2 בנובמבר 1999
 תאריך סיום:  19 ביוני 2000
 מספר קבוצות:  29
 מספר משחקים לקבוצה:  82
 דראפט 1999
 בחירה ראשונה:  אלטון ברנד
 על ידי:  שיקגו בולס
 העונה הסדירה
 המאזן הטוב ביותר:  לוס אנג'לס לייקרס
 MVP של העונה הסדירה:  שאקיל אוניל (לייקרס)
 מלך הסלים:  שאקיל אוניל (לייקרס)
 הפלייאוף
 אלופת המזרח:  אינדיאנה פייסרס
 אלופת המערב:  לוס אנג'לס לייקרס
 סדרת הגמר
 אלופה:  לוס אנג'לס לייקרס
 MVP של סדרת הגמר:  שאקיל אוניל
 → 1998/19992000/2001 ←
 
עונת 1999/2000 היא העונה ה-54 של ליגת ה-NBA. לוס אנג'לס לייקרס זכתה בתואר האליפות ה-12 שלה לאחר שניצחה בסדרת הגמר את אינדיאנה פייסרס בתוצאה 4–2, ושאקיל אוניל זכה בתואר ה-MVP של סדרת הגמר. אוניל זכה גם בתואר ה-MVP של העונה הסדירה לאחר שהוליך את הלייקרס למאזן הטוב בליגה (67–15) והוכתר כמלך הסלים ב-NBA עם 29.7 נקודות בממוצע למשחק.
חילופי מאמנים

| קבוצה> לפני תחילת העונה | מאמן נכנס> לפני תחילת העונה | מאמן יוצא> לפני תחילת העונה | לפני תחילת העונה |
| --- | --- | --- | --- |
| קליבלנד קאבלירס | רנדי ויטמן | מייק פראטלו |  |
| דנוור נאגטס | דן איסל | מייק ד'אנטוני |  |
| לוס אנג'לס לייקרס | פיל ג'קסון | קורט רמביס |  |
| אורלנדו מג'יק | דוק ריברס | צ'אק דיילי |  |
| וושינגטון ויזארדס | גאר הרד | ג'ים ברובלי |  |
במהלך העונה
| דטרויט פיסטונס | ג'ורג' אירווין | אלווין ג'נטרי |  |
| גולדן סטייט ווריורס | גארי סנט ג'ין | פי. ג'יי. קרליסימו |  |
| לוס אנג'לס קליפרס | ג'ים טוד | כריס פורד |  |
| פיניקס סאנס | סקוט סקיילס | דני איינג' |  |
| ונקובר גריזליס | ליונל הולינס | בראיין היל |  |
| וושינגטון ויזארדס | דארל ווקר | גאר הרד |  |
אולסטאר

סוף שבוע האולסטאר של שנת 2000 נערך באולמה של גולדן סטייט ווריורס, האורקל ארנה שבאוקלנד, קליפורניה. הוא החל ב-11 בפברואר 2000 והסתיים במשחק האולסטאר ב-13 בפברואר.
אולסטאר > משחק האולסטאר

המאמנים במשחק האולסטאר היו ג'ף ואן גנדי מניו יורק ניקס המזרחית ופיל ג'קסון מלוס אנג'לס לייקרס המערבית שהחזיקו במאזן הטוב ביותר במחוז שלהן. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל וינס קרטר מטורונטו ראפטורס שקיבל 1,911,973 קולות. במשחק עצמו ניצחה קבוצת המערב בתוצאה 137–126. את תואר ה-MVP של משחק האולסטאר חלקו שאקיל אוניל מלוס אנג'לס לייקרס (22 נקודות ו-9 ריבאונדים) וטים דאנקן מסן אנטוניו ספרס (24 נקודות ו-14 ריבאונדים).
| 0 | 1 | 2 | 3 | 4 |
| --- | --- | --- | --- | --- |
| 13 בפברואר 2000 | מזרח | 126 - 137 | מערב | אורקל ארנה, אוקלנד |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 18,325 |
|  | נק': אייברסון - 26 ריב': מוטומבו - 8 אס': אייברסון - 9 |  | נק': גארנט, דאנקן - 24 כ"א ריב': דאנקן - 14 אס': קיד - 14 |  |
אולסטאר > אירועים נוספים

משחק הכוכבים העולים ("Rising Stars Challenge") - במשחק בו השתתפו רוקיז ושחקנים בעונתם השנייה ב-NBA שחולקו לשתי קבוצות, ניצחה קבוצת הרוקיז בתוצאה 83–92 לאחר הארכה. 
ל-MVP של המשחק נבחר אלטון ברנד מקבוצת הרוקיז.
תחרות השלשות - זכה ג'ף הורנסק מיוטה ג'אז, שהתמודד בגמר מול דירק נוביצקי (דאלאס מאבריקס) וריי אלן (מילווקי באקס).
תחרות ההטבעות - זכה וינס קרטר מטורונטו ראפטורס, לאחר שגבר בין השאר על בן דודו טרייסי מקגריידי ועל הרוקי סטיב פרנסיס. עד היום זכורה תחרות זו כאחת מהטובות בתולדות הליגה.
העונה הסדירה

| מזרח> # | מזרח> קבוצה | מזרח> ניצחונות | מזרח> הפסדים | מזרח> אחוז ניצחונות | מזרח> פער מהמובילה |
| --- | --- | --- | --- | --- | --- |
| 1 | אינדיאנה פייסרס* | 56 | 26 | 0.683 | – |
| 2 | מיאמי היט* | 52 | 30 | 0.634 | 4 |
| 3 | ניו יורק ניקס | 50 | 32 | 0.610 | 6 |
| 4 | שארלוט הורנטס | 49 | 33 | 0.598 | 7 |
| 5 | פילדלפיה 76' | 49 | 33 | 0.598 | 7 |
| 6 | טורונטו ראפטורס | 45 | 37 | 0.549 | 11 |
| 7 | דטרויט פיסטונס | 42 | 40 | 0.512 | 14 |
| 8 | מילווקי באקס | 42 | 40 | 0.512 | 14 |

| 9 | אורלנדו מג'יק | 41 | 41 | 0.500 | 15 |
| 10 | בוסטון סלטיקס | 35 | 47 | 0.427 | 21 |
| 11 | קליבלנד קאבלירס | 32 | 50 | 0.390 | 24 |
| 12 | ניו ג'רזי נטס | 31 | 51 | 0.378 | 25 |
| 13 | וושינגטון ויזארדס | 29 | 53 | 0.354 | 27 |
| 14 | אטלנטה הוקס | 28 | 54 | 0.341 | 28 |
| 15 | שיקגו בולס | 17 | 65 | 0.207 | 39 |
| מערב> # | מערב> קבוצה | מערב> ניצחונות | מערב> הפסדים | מערב> אחוז ניצחונות | מערב> פער מהמובילה |
| --- | --- | --- | --- | --- | --- |
| 1 | לוס אנג'לס לייקרס* | 67 | 15 | 0.817 | – |
| 2 | יוטה ג'אז* | 55 | 27 | 0.671 | 12 |
| 3 | פורטלנד טרייל בלייזרס | 59 | 23 | 0.720 | 8 |
| 4 | סן אנטוניו ספרס | 53 | 29 | 0.646 | 14 |
| 5 | פיניקס סאנס | 53 | 29 | 0.646 | 14 |
| 6 | מינסוטה טימברוולבס | 50 | 32 | 0.610 | 17 |
| 7 | סיאטל סופרסוניקס | 45 | 37 | 0.549 | 22 |
| 8 | סקרמנטו קינגס | 44 | 38 | 0.537 | 23 |

| 9 | דאלאס מאבריקס | 40 | 42 | 0.488 | 27 |
| 10 | דנוור נאגטס | 35 | 47 | 0.427 | 32 |
| 11 | יוסטון רוקטס | 34 | 48 | 0.415 | 33 |
| 12 | ונקובר גריזליס | 22 | 60 | 0.268 | 45 |
| 13 | גולדן סטייט ווריורס | 19 | 63 | 0.232 | 48 |
| 14 | לוס אנג'לס קליפרס | 15 | 67 | 0.183 | 52 |
‏*כוכבית מסמנת קבוצה שסיימה ראשונה בבית שלה.
מובילי הקטגוריות הסטטיסטיות

| קטגוריה | שחקן | קבוצה | ערך |
| --- | --- | --- | --- |
| נקודות למשחק | שאקיל אוניל | לוס אנג'לס לייקרס | 29.7 |
| ריבאונדים למשחק | דיקמבה מוטומבו | אטלנטה הוקס | 14.1 |
| אסיסטים למשחק | ג'ייסון קיד | פיניקס סאנס | 10.1 |
| חטיפות למשחק | אדי ג'ונס | שרלוט הורנטס | 2.6 |
| חסימות למשחק | אלונזו מורנינג | מיאמי היט | 3.7 |
| דקות למשחק | מייקל פינלי | דאלאס מאבריקס | 42.2 |
| אחוזים מהשדה | שאקיל אוניל | לוס אנג'לס לייקרס | 57.4% |
| אחוזים מהקו | ג'ף הורנסק | יוטה ג'אז | 95.0% |
| אחוזים לשלוש | יוברט דייוויס | דאלאס מאבריקס | 49.1% |
| נקודות מדד למשחק | שאקיל אוניל | לוס אנג'לס לייקרס | 30.6 |